భారత దేశము
భారత దేశం రెండు ప్రముఖ భాషా కుటుంబాలకు జన్మస్థానం. అవి, ఇండో-ఆర్యన్ మరియు ద్రావిడ భాషలు. భారత రాజ్యాంగం 22 భాషలను అధికారికంగా గుర్తించింది. కేంద్ర ప్రభుత్వం అధికార కార్యక్రమాలలో హిందీ, ఇంగ్లీషు భాషలను ఉపయోగిస్తుంది. దేశంలోని నాలుగు ప్రాచీన భాషలు సంస్కృతం, తెలుగు,కన్నడం మరియు తమిళం. దేశంలో మొత్తం 1652 మాతృ భాషలు ఉన్నాయి.
దేశ ఆర్థిక వ్యవస్థలో ప్రధాన పాత్ర వహించే రవాణా సౌకర్యాలలో భారత దేశం మంచి ప్రగతిని సాధించింది. మొత్తం 4 రకాల రవాణా సౌకర్యాలు భారత దేశంలో ఉన్నాయి.
దేశంలో రైలు మార్గాలు అతిముఖ్యమైన రవాణా సౌకర్యము. 1853 లో ముంబాయి నుండి థానే మధ్య ప్రారంభమైన రైలు మార్గము ప్రస్తుతం 62 వేల కిలోమీటర్లకు పైగా నిడివిని కల్గి ఉంది. భారతీయ రైల్వే 17 జోన్లుగా విభజితమై ఉంది.
ఢాకా-ఢిల్లీ-లాహోర్ రైలు. ఇస్లామాబాద్: భారత్, పాకిస్థాన్, బంగ్లాదేశ్‌ల మధ్య తిరిగే రైలు త్వరలోనే పట్టాలెక్కనుంది. దక్షిణాసియా దేశాల మధ్య రైలు సర్వీసులు ప్రారంభించాలనే భారత ప్రతిపాదనకు పాకిస్థాన్ పచ్చజెండా వూపింది. మూడు దేశాలను కలుపుతూ రైళ్లను నడిపిస్తామని భారత రైల్వేశాఖ పంపిన ప్రతిపాదనకు పాక్ రైల్వే మంత్రిత్వ శాఖ సాంకేతిక అనుమతిని మంజూరు చేసింది.ఢాకా-ఢిల్లీ-లాహోర్‌ల మధ్య రైలు నడిపించటం లాభదాయకమేననీ, అవసరమైతే కరాచీ, ఇస్లామాబాద్ వరకూ పొడిగించుకోవచ్చని నిపుణులు సూచించినట్లు పాక్ రైల్వే అధికార వర్గాలు పేర్కొన్నాయి. ముందుగా కంటైనెర్ రైళ్లను నడిపించి, తర్వాతి దశలో ప్రయాణికుల బండ్లను నడిపించాలనే యోచనలో ఉన్నారు. ఇటీవల ఇస్లామాబాద్-టెహ్రాన్-ఇస్తాంబుల్ రైలు సర్వీసును ప్రారంభించాలని ప్రణాళికలు సిద్ధం చేయటంతో భారత రైల్వేశాఖకు ఈ కొత్త ఆలోచన వచ్చింది. దక్షిణాసియా రైళ్ల వల్ల పాకిస్థాన్, ఇతర సార్క్ దేశాల మధ్య ద్వైపాక్షిక వాణిజ్య ప్రయోజనాలు నెరవేరతాయని మనదేశం ప్రతిపాదనల్లో వెల్లడించింది. దీనివల్ల నేపాల్, భూటాన్ వంటి దేశాలకూ రైలు సర్వీసులు నడిపించవచ్చని సూచించినట్లు తెలిసింది. దక్షిణాసియా రైలు సర్వీసులు వాణిజ్యపరంగా ప్రయోజనకరమేనని నిపుణులు సైతం కితాబునిస్తున్నారు. ఈ మార్గంలో రైళ్లను నడిపించటమూ తేలికేననీ పేర్కొంటున్నారు. భారత్, పాక్, బంగ్లాదేశ్‌లలో బ్రిటిష్ పాలకులు రైలు మార్గాలను నిర్మించినందువల్ల మూడు దేశాల్లోనూ బ్రాడ్‌గేజి రైలు పట్టాలు ఉండటం, నిర్వహణ శైలీ ఒకేమాదిరిగా ఉండటం కలిసివస్తుందని అభిప్రాయపడుతున్నారు.
పోలాండ్
ఇటీవలి దశాబ్దాలు వరకు రష్యన్ భాష సాధారణంగా రెండవ భాషగా ఉంది. 1989 విప్లవాలు తరువాత రష్యన్ భాష స్థానం ఆంగ్లభాషకు ఇవ్వబడింది. ఇది విద్యా అధ్యయనం చేయడానికి ఉపయోగించబడుతూ అత్యంత సాధారణంగా మాట్లాడే భాషగా మార్చబడింది. 2015 గణాంకాలలో పోలండీయులలో 50% కంటే అధికంగా ఇంగ్లీష్ మాట్లాడుతున్నామని ప్రకటించారు. రష్యన్ రెండవ స్థానంలోనూ జర్మనీ మూడవ స్థానంలో నిలిచింది.సాధారణంగా మాట్లాడే ఇతర విదేశీ భాషలలో ఫ్రెంచ్, ఇటాలియన్ మరియు స్పానిష్ ఉన్నాయి.
2005 జనవరి 6 న జాతీయ మరియు సంప్రదాయ అల్పసంఖ్యాక ప్రజలు ప్రాంతీయ భాషల మీద, 16 ఇతర భాషలు అధికారికంగా అల్పసక్యాక ప్రజల భాషలు గుర్తింపు పొందాయి: ప్రాంతీయ భాష (కష్బియన్ - సుమారు 3,66,000 మంది ప్రజల వాడుక భాషగా ఉంది. 2011 లో జనాభా లెక్కల ప్రకారం 1,08,000 మంది మాత్రమే ఉన్నారని ప్రకటించారు.)9 జాతీయ మైనారిటీలలో (మిగిలిన ప్రాంతాలలో తమ స్వతంత్ర స్థితిని కలిగి ఉన్న మైనారిటీ గ్రూపులు) 4 జాతి మైనారిటీలలో 5 భాషలు (మైనారిటీలలో ఒక ప్రత్యేక ప్రభుత్వం లేనప్పటికీ సభ్యులు మాట్లాడేవారు). యూదు, రోమన్ మైనారిటీలలో 2 మైనారిటీ భాషలను గుర్తించారు.